Tatrarit d annerni i wayen i d-tewwi tensayit, d tin i muden udem amaynut i timawit s wallalen n usekles, teṭṭef adeg wessiɛen deg tmetti taqbayilit, ideg nettidir. Tamedyazt tettbedil ilmend n tmetti-nni ma tenarna ula d tamedyazt tettnerni yid-s, akken i d-tenna IDRISI Nabila deg ukatay-ines tefka-d tamuɣli-nes ɣef tatrarit tenna-d: Awal-agi n tatrarit d awal ireṣsan ɣef waṭas n yinumak d lemɛani wessiɛen, cudden di tuget ɣer temhazt n tmetti d unerni-ines deg waṭas n temsal aladɣa tid n yidles d tasertit, akked tid n tɣerma, rnu ɣer waya tikta d tmuɣliwin timaynutin deg unnar n usnulfu n tsekla d lesnaf-ines1.